ข้อบังคับมหาวิทยาลัยเชียงใหม่ข้อบังคับมหาวิทยาลัยเชียงใหม่ว่าด้วยปริญญาในสาขาวิชาและอักษรย่อสำหรับสาขาวิชาพ.ศ. ๒๕๕๓ โดยที่เป็นการสมควรกำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเชียงใหม่อาศัยอำนาจตามความในมาตรา๒๕ (๓) และมาตรา ๖๔ แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑และโดยข้อเสนอแนะของสภาวิชาการ สภามหาวิทยาลัยเชียงใหม่ ในคราวประชุมครั้งที่๗/๒๕๕๓ เมื่อวันที่ ๒๘ สิงหาคม ๒๕๕๓ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยเชียงใหม่ว่าด้วยปริญญาในสาขาวิชาและอักษรย่อสำหรับสาขาวิชา พ.ศ. ๒๕๕๓ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบังคับ ระเบียบ คำสั่งหรือประกาศอื่นใดที่มีความกล่าวไว้แล้วในข้อบังคับนี้หรือซึ่งขัดหรือแย้งกับความในข้อบังคับนี้ให้ใช้ข้อบังคับนี้แทนข้อ๔ ประเภทของการกำหนดชื่อปริญญาแบ่งเป็น ๔ ประเภท๔.๑ปริญญาศิลปศาสตร์สาขาวิชาที่ใช้ชื่อปริญญานี้มีลักษณะเน้นศาสตร์บริสุทธิ์ทางด้านศิลปศาสตร์โดยมุ่งศึกษาสาระและวิธีการของศาสตร์สาขาวิชานั้น ๆ เป็นหลักกลุ่มสาขาวิชาที่ใช้ชื่อปริญญานี้ คือ กลุ่มสาขาวิชามนุษยศาสตร์และกลุ่มสาขาวิชาสังคมศาสตร์๔.๒ปริญญาวิทยาศาสตร์สาขาวิชาที่ใช้ชื่อปริญญานี้มีลักษณะเน้นศาสตร์ทางด้านวิทยาศาสตร์และคณิตศาสตร์โดยมุ่งศึกษาสาระและวิธีการของศาสตร์สาขาวิชานั้น ๆเป็นหลักกลุ่มสาขาวิชาที่ใช้ชื่อปริญญานี้ คือ กลุ่มสาขาวิชาวิทยาศาสตร์ธรรมชาติและกลุ่มสาขาวิชาวิทยาศาสตร์ประยุกต์๔.๓ปริญญาสำหรับวิชาชีพสาขาวิชาที่ใช้ชื่อปริญญานี้เน้นการศึกษาในลักษณะของศาสตร์เชิงประยุกต์เพื่อนำไปสู่การปฏิบัติตามมาตรฐานวิชาชีพโดยเฉพาะสาขาวิชาที่ต้องมีใบอนุญาตประกอบวิชาชีพตามกฎหมาย๔.๔ปริญญาสำหรับศาสตร์ในลักษณะเชิงวิชาชีพหรือกึ่งวิชาชีพที่ไม่ได้กำหนดให้มีองค์กรวิชาชีพ หรือกฎหมายรองรับข้อ๕ ให้กำหนดชื่อปริญญาในสาขาวิชาและอักษรย่อสำหรับสาขาวิชา ของมหาวิทยาลัยเชียงใหม่ ดังนี้.-๕.๑ปริญญาศิลปศาสตร์ มีปริญญาสามชั้น คือ(๑) ปริญญาตรี เรียกว่า ศิลปศาสตรบัณฑิต ชื่อย่อ ศศ.บ.ชื่อภาษาอังกฤษ เรียกว่า Bachelor of Arts ชื่อย่อ B.A.(๒) ปริญญาโท เรียกว่า ศิลปศาสตรมหาบัณฑิต ชื่อย่อ ศศ.ม.ชื่อภาษาอังกฤษ เรียกว่า Master of Arts ชื่อย่อ M.A.(๓) ปริญญาเอก เรียกว่า ศิลปศาสตรดุษฎีบัณฑิต ชื่อย่อ ศศ.ด. หรือ ปรัชญาดุษฎีบัณฑิต ชื่อย่อ ปร.ด.ชื่อภาษาอังกฤษ เรียกว่า Doctor of Arts ชื่อย่อ D.A. หรือ Doctor of Philosophy ชื่อย่อ Ph.D.๕.๒ ปริญญาวิทยาศาสตร์ มีปริญญาสามชั้น คือ(๑) ปริญญาตรี เรียกว่า วิทยาศาสตรบัณฑิต ชื่อย่อ วท.บ.ชื่อภาษาอังกฤษ เรียกว่า Bachelor of Science ชื่อย่อ B.S.(๒) ปริญญาโท เรียกว่า วิทยาศาสตรมหาบัณฑิต ชื่อย่อ วท.ม.ชื่อภาษาอังกฤษ เรียกว่า Master of Science ชื่อย่อ M.S.(๓) ปริญญาเอก เรียกว่า วิทยาศาสตรดุษฎีบัณฑิต ชื่อย่อ วท.ด. หรือ ปรัชญาดุษฎีบัณฑิต ชื่อย่อ ปร.ด.ชื่อภาษาอังกฤษ เรียกว่า Doctor of Science ชื่อย่อ D.S. หรือ Doctor of Philosophy ชื่อย่อ Ph.D.๕.๓ปริญญาสำหรับวิชาชีพ๕.๓.๑สาขาวิชากายภาพบำบัด มีปริญญาหนึ่งชั้น คือ ปริญญาโท เรียกว่า กายภาพบำบัดมหาบัณฑิต ชื่อย่อ กภ.ม.ชื่อภาษาอังกฤษ เรียกว่า Master of Physical Therapy ชื่อย่อ M.PT.๕.๓.๒สาขาวิชาการบัญชี มีปริญญาสามชั้น คือ(๑) ปริญญาตรี เรียกว่า บัญชีบัณฑิตชื่อย่อ บช.บ.ชื่อภาษาอังกฤษ เรียกว่า Bachelor of Accountancy ชื่อย่อ B.Acc.(๒) ปริญญาโท เรียกว่า บัญชีมหาบัณฑิต ชื่อย่อ บช.ม.ชื่อภาษาอังกฤษ เรียกว่า Master of Accountancy ชื่อย่อ M.Acc.(๓) ปริญญาเอก เรียกว่า บัญชีดุษฎีบัณฑิต ชื่อย่อ บช.ด.ชื่อภาษาอังกฤษ เรียกว่า Doctor of Accountancy ชื่อย่อ D.Acc.๕.๓.๓สาขาวิชาการตลาด มีปริญญาหนึ่งชั้น คือ ปริญญาโท เรียกว่า การตลาดมหาบัณฑิต ชื่อย่อ กต.ม.ชื่อภาษาอังกฤษ เรียกว่า Master of Marketing ชื่อย่อ M.M.๕.๓.๔สาขาวิชาทันตแพทยศาสตร์ มีปริญญาหนึ่งชั้น คือ ปริญญาตรี เรียกว่า ทันตแพทยศาสตรบัณฑิต ชื่อย่อ ท.บ.ชื่อภาษาอังกฤษ เรียกว่า Doctor of Dental Surgery ชื่อย่อ D.D.S.๕.๓.๕สาขาวิชานิติศาสตร์ มีปริญญาสามชั้น คือ(๑) ปริญญาตรี เรียกว่า นิติศาสตรบัณฑิต ชื่อย่อ น.บ.ชื่อภาษาอังกฤษ เรียกว่า Bachelor of Laws ชื่อย่อ LL.B.(๒) ปริญญาโท เรียกว่า นิติศาสตรมหาบัณฑิต ชื่อย่อ น.ม.ชื่อภาษาอังกฤษ เรียกว่า Master of Laws ชื่อย่อ LL.M.(๓) ปริญญาเอก เรียกว่า นิติศาสตรดุษฎีบัณฑิต ชื่อย่อ น.ด.ชื่อภาษาอังกฤษ เรียกว่า Doctor of Laws ชื่อย่อ LL.D.๕.๓.๖สาขาวิชาพยาบาลศาสตร์ มีปริญญาสามชั้น คือ(๑) ปริญญาตรี เรียกว่า พยาบาลศาสตรบัณฑิต ชื่อย่อ พย.บ.ชื่อภาษาอังกฤษ เรียกว่า Bachelor of Nursing Science ชื่อย่อ B.N.S.(๒) ปริญญาโท เรียกว่า พยาบาลศาสตรมหาบัณฑิต ชื่อย่อ พย.ม.ชื่อภาษาอังกฤษ เรียกว่า Master of Nursing Science ชื่อย่อ M.N.S.(๓) ปริญญาเอก เรียกว่า พยาบาลศาสตรดุษฎีบัณฑิต ชื่อย่อ พย.ด.ชื่อภาษาอังกฤษ เรียกว่า Doctor of Nursing Science ชื่อย่อ D.N.S.๕.๓.๗สาขาวิชาแพทยศาสตร์ มีปริญญาหนึ่งชั้น คือ ปริญญาตรี เรียกว่า แพทยศาสตรบัณฑิต ชื่อย่อ พ.บ.ชื่อภาษาอังกฤษ เรียกว่า Doctor of Medicine ชื่อย่อ M.D.๕.๓.๘สาขาวิชาเภสัชศาสตร์ มีปริญญาสามชั้น คือ(๑) ปริญญาตรี เรียกว่า เภสัชศาสตรบัณฑิต ชื่อย่อ ภ.บ.ชื่อภาษาอังกฤษ เรียกว่า Bachelor of Pharmacy ชื่อย่อ B.Pharm. หรือ Doctor of Pharmacy ชื่อย่อ Pharm.D.(๒) ปริญญาโท เรียกว่า เภสัชศาสตรมหาบัณฑิต ชื่อย่อ ภ.ม.ชื่อภาษาอังกฤษ เรียกว่า Master of Pharmacy ชื่อย่อ M.Pharm.(๓) ปริญญาเอก เรียกว่า ปรัชญาดุษฎีบัณฑิต ชื่อย่อ ปร.ด.ชื่อภาษาอังกฤษ เรียกว่า Doctor of Philosophy ชื่อย่อ Ph.D.๕.๓.๙สาขาวิชาวิศวกรรมศาสตร์ มีปริญญาสามชั้น คือ(๑) ปริญญาตรี เรียกว่า วิศวกรรมศาสตรบัณฑิต ชื่อย่อ วศ.บ.ชื่อภาษาอังกฤษ เรียกว่า Bachelor of Engineering ชื่อย่อ B.Eng.(๒) ปริญญาโท เรียกว่า วิศวกรรมศาสตรมหาบัณฑิต ชื่อย่อ วศ.ม.ชื่อภาษาอังกฤษ เรียกว่า Master of Engineering ชื่อย่อ M.Eng.(๓) ปริญญาเอก เรียกว่า วิศวกรรมศาสตรดุษฎีบัณฑิตชื่อย่อ วศ.ด.ชื่อภาษาอังกฤษ เรียกว่า Doctor of Engineering ชื่อย่อ D.Eng.๕.๓.๑๐สาขาวิชาศึกษาศาสตร์ มีปริญญาสามชั้น คือ(๑) ปริญญาตรี เรียกว่า ศึกษาศาสตรบัณฑิต ชื่อย่อ ศษ.บ.ชื่อภาษาอังกฤษ เรียกว่า Bachelor of Education ชื่อย่อ B.Ed.(๒) ปริญญาโท เรียกว่า ศึกษาศาสตรมหาบัณฑิต ชื่อย่อ ศษ.ม.ชื่อภาษาอังกฤษ เรียกว่า Master of Education ชื่อย่อ M.Ed.(๓) ปริญญาเอก เรียกว่า ศึกษาศาสตรดุษฎีบัณฑิต ชื่อย่อ ศษ.ด.ชื่อภาษาอังกฤษ เรียกว่า Doctor of Education ชื่อย่อ Ed.D.๕.๓.๑๑สาขาวิชาสถาปัตยกรรมศาสตร์ มีปริญญาสามชั้น คือ(๑) ปริญญาตรี เรียกว่า สถาปัตยกรรมศาสตรบัณฑิต ชื่อย่อ สถ.บ.ชื่อภาษาอังกฤษ เรียกว่า Bachelor of Architecture ชื่อย่อ B.Arch.(๒) ปริญญาโท เรียกว่า สถาปัตยกรรมศาสตรมหาบัณฑิต ชื่อย่อ สถ.ม.ชื่อภาษาอังกฤษ เรียกว่า Master of Architecture ชื่อย่อ M.Arch.(๓) ปริญญาเอก เรียกว่า สถาปัตยกรรมศาสตรดุษฎีบัณฑิตชื่อย่อ สถ.ด .ชื่อภาษาอังกฤษ เรียกว่า Doctor of Architecture ชื่อย่อ D.Arch.๕.๓.๑๒สาขาวิชาสถาปัตยกรรมภายใน มีปริญญาหนึ่งชั้น คือ ปริญญาตรี เรียกว่า สถาปัตยกรรมภายในบัณฑิต ชื่อย่อ สน.บ.ชื่อภาษาอังกฤษ เรียกว่า Bachelor of Interior Architecture ชื่อย่อ B.I.A.๕.๓.๑๓สาขาวิชาภูมิสถาปัตยกรรมศาสตร์ มีปริญญาหนึ่งชั้น คือ ปริญญาตรี เรียกว่า ภูมิสถาปัตยกรรมศาสตรบัณฑิต ชื่อย่อ ภ.สถ.บ.ชื่อภาษาอังกฤษ เรียกว่า Bachelor of Landscape Architecture ชื่อย่อ B.L.A.๕.๓.๑๔สาขาวิชาสัตวแพทยศาสตร์ มีปริญญาหนึ่งชั้น คือ ปริญญาตรี เรียกว่า สัตวแพทยศาสตรบัณฑิต ชื่อย่อ สพ.บ.ชื่อภาษาอังกฤษ เรียกว่า Doctor of Veterinary Medicine ชื่อย่อ D.V.M.๕.๔ปริญญาสำหรับศาสตร์ในลักษณะเชิงวิชาชีพหรือกึ่งวิชาชีพ๕.๔.๑สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(๑) ปริญญาตรี เรียกว่า ศิลปบัณฑิตชื่อย่อ ศล.บ.ชื่อภาษาอังกฤษ เรียกว่า Bachelor of Fine Arts ชื่อย่อ B.F.A.(๒) ปริญญาโท เรียกว่า ศิลปมหาบัณฑิต ชื่อย่อ ศล.ม.ชื่อภาษาอังกฤษ เรียกว่า Master of Fine Arts ชื่อย่อ M.F.A.(๓) ปริญญาเอก เรียกว่า ศิลปดุษฎีบัณฑิต ชื่อย่อ ศล.ด.ชื่อภาษาอังกฤษ เรียกว่า Doctor of Fine Arts ชื่อย่อ D.F.A.๕.๔.๒สาขาวิชาการบริหารธุรกิจ มีปริญญาสามชั้น คือ(๑) ปริญญาตรี เรียกว่า บริหารธุรกิจบัณฑิต ชื่อย่อ บธ.บ.ชื่อภาษาอังกฤษ เรียกว่า Bachelor of Business Administration ชื่อย่อ B.B.A.(๒) ปริญญาโท เรียกว่า บริหารธุรกิจมหาบัณฑิต ชื่อย่อ บธ.ม.ชื่อภาษาอังกฤษ เรียกว่า Master of Business Administrationชื่อย่อ M.B.A.(๓) ปริญญาเอก เรียกว่า บริหารธุรกิจดุษฎีบัณฑิต ชื่อย่อ บธ.ด.ชื่อภาษาอังกฤษ เรียกว่า Doctor of Business Administration ชื่อย่อ D.B.A.๕.๔.๓[๒]สาขาวิชารัฐประศาสนศาสตร์ มีปริญญาสามชั้น คือ(๑) ปริญญาตรี เรียกว่า รัฐประศาสนศาสตรบัณฑิต ชื่อย่อ รป.บ.ชื่อภาษาอังกฤษ เรียกว่า Bachelor of Public Administrationชื่อย่อ B.P.A.(๒) ปริญญาโท เรียกว่า รัฐประศาสนศาสตรมหาบัณฑิต ชื่อย่อ รป.ม.ชื่อภาษาอังกฤษ เรียกว่า Master of Public Administrationชื่อย่อ M.P.A.(๓) ปริญญาเอก เรียกว่า รัฐประศาสนศาสตรดุษฎีบัณฑิต ชื่อย่อ รป.ด. หรือ ปรัชญาดุษฎีบัณฑิต ชื่อย่อ ปร.ด.ชื่อภาษาอังกฤษ เรียกว่า Doctor of Public Administration ชื่อย่อ D.P.A. หรือ Doctor of Philosophy ชื่อย่อ Ph.D.๕.๔.๔[๓]สาขาวิชารัฐศาสตร์ มีปริญญาสามชั้น คือ(๑) ปริญญาตรี เรียกว่า รัฐศาสตรบัณฑิต ชื่อย่อ ร.บ.ชื่อภาษาอังกฤษ เรียกว่า Bachelor of Political Science ชื่อย่อ B.Pol.Sc.(๒) ปริญญาโท เรียกว่า รัฐศาสตรมหาบัณฑิต ชื่อย่อ ร.ม.ชื่อภาษาอังกฤษ เรียกว่า Master of Political Science ชื่อย่อ M.Pol.Sc.(๓) ปริญญาเอก เรียกว่า รัฐศาสตรดุษฎีบัณฑิต ชื่อย่อ ร.ด. หรือ ปรัชญาดุษฎีบัณฑิต ชื่อย่อ ปร.ด.ชื่อภาษาอังกฤษ เรียกว่า Doctor of Political Science ชื่อย่อ D.Pol.Sc. หรือ Doctor of Philosophy ชื่อย่อ Ph.D.๕.๔.๕สาขาวิชาเศรษฐศาสตร์ มีปริญญาสามชั้น คือ(๑) ปริญญาตรี เรียกว่า เศรษฐศาสตรบัณฑิต ชื่อย่อ ศ.บ.ชื่อภาษาอังกฤษ เรียกว่า Bachelor of Economics ชื่อย่อ B.Econ.(๒) ปริญญาโท เรียกว่า เศรษฐศาสตรมหาบัณฑิต ชื่อย่อ ศ.ม.ชื่อภาษาอังกฤษ เรียกว่า Master of Economics ชื่อย่อ M.Econ.(๓) ปริญญาเอก เรียกว่า เศรษฐศาสตรดุษฎีบัณฑิต ชื่อย่อ ศ.ด.ชื่อภาษาอังกฤษ เรียกว่า Doctor of Economics ชื่อย่อ D.Econ.๕.๔.๖สาขาวิชาสาธารณสุขศาสตร์ มีปริญญาสามชั้น คือ(๑) ปริญญาตรี เรียกว่า สาธารณสุขศาสตรบัณฑิต ชื่อย่อ ส.บ.ชื่อภาษาอังกฤษ เรียกว่า Bachelor of Public Health ชื่อย่อ B.P.H.(๒) ปริญญาโท เรียกว่า สาธารณสุขศาสตรมหาบัณฑิต ชื่อย่อ ส.ม.ชื่อภาษาอังกฤษ เรียกว่า Master of Public Health ชื่อย่อ M.P.H.(๓) ปริญญาเอก เรียกว่า สาธารณสุขศาสตรดุษฎีบัณฑิตชื่อย่อ ส.ด.ชื่อภาษาอังกฤษ เรียกว่า Doctor of Public Health ชื่อย่อ Dr.P.H.๕.๔.๗สาขาวิชาสัตวแพทยสาธารณสุขศาสตร์ มีปริญญาหนึ่งชั้น คือ ปริญญาโท เรียกว่า สัตวแพทยสาธารณสุขศาสตรมหาบัณฑิต ชื่อย่อ สส.ม.ชื่อภาษาอังกฤษ เรียกว่า Master of Veterinary Public Health ชื่อย่อ MVPH.ทั้งนี้ให้ระบุชื่อวิชาเอกในวงเล็บต่อท้ายปริญญาด้วย (ถ้ามี) เว้นแต่ในข้อ ๕.๒ให้ระบุชื่อวิชาหลัก หรือวิชาเอกในวงเล็บต่อท้ายปริญญาด้วย แล้วแต่กรณีข้อ๖ ปริญญาสำหรับวิชาชีพและปริญญาสำหรับศาสตร์ในลักษณะเชิงวิชาชีพหรือกึ่งวิชาชีพ ในชั้นปริญญาเอกอาจกำหนดให้มีปริญญา ปรัชญาดุษฎีบัณฑิต ชื่อย่อ ปร.ด. ภาษาอังกฤษเรียกว่า Doctor of Philosophy ชื่อย่อ Ph.D.โดยให้ระบุชื่อวิชาเอกในวงเล็บต่อท้ายปริญญาด้วย (ถ้ามี)ข้อ๗ให้อธิการบดีรักษาการตามข้อบังคับนี้ประกาศ ณ วันที่ ๑๒ตุลาคม พ.ศ. ๒๕๕๓ศาสตราจารย์เกียรติคุณเกษม วัฒนชัยนายกสภามหาวิทยาลัยเชียงใหม่ข้อบังคับมหาวิทยาลัยเชียงใหม่ว่าด้วยปริญญาในสาขาวิชา และอักษรย่อสำหรับสาขาวิชา (ฉบับที่ ๒) พ.ศ. ๒๕๕๖[๔]อุษมล/ผู้จัดทำ๘ กรกฎาคม ๒๕๕๖ชาญ/ผู้ตรวจ๙ กรกฎาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๑๓๘ ง/หน้า ๙๕/๓๐ พฤศจิกายน ๒๕๕๓[๒] ข้อ ๕.๔.๓แก้ไขเพิ่มเติมโดยข้อบังคับมหาวิทยาลัยเชียงใหม่ ว่าด้วยปริญญาในสาขาวิชาและอักษรย่อสำหรับสาขาวิชา (ฉบับที่ ๒) พ.ศ. ๒๕๕๖[๓] ข้อ ๕.๔.๔แก้ไขเพิ่มเติมโดยข้อบังคับมหาวิทยาลัยเชียงใหม่ ว่าด้วยปริญญาในสาขาวิชาและอักษรย่อสำหรับสาขาวิชา (ฉบับที่ ๒) พ.ศ. ๒๕๕๖[๔] ราชกิจจานุเบกษาเล่ม ๑๓๐/ตอนพิเศษ ๗๓ ง/หน้า ๖๔/๒๐ มิถุนายน ๒๕๕๖